cyanic-selkie/wikianc huggingface dataset:
Жан Тигана
Тренерска кариера
Во октомври 2005 година, по повеќе од две години пауза, тој потпишал договор на две и пол години со турскиот клуб Бешикташ, со кои освоил два Купа на Турција (2005-2006 и 2006-2007) и Суперкупот на Турција 2006, пред да го напушти клубот во 2007 година со споразумно раскинат договор.
Сметководител (филм од 2016)
Заработка
До 12 јануари 2017 годин, Сметководител остварил заработка од 86,2 милиони долари во САД и Канада и уште 64,1 милиони долари во други територии за вкупна заработка од 150,3 милиони долари во светски рамки, наспроти буџетот од 44 милиони долари.
Курт Кобејн
Брак
Во списанието Vanity Fair 1992 година, Лав ќе изјави дека кратко време користела хероин, не знаејќи дека е бремена. Подоцна Лав ќе тврди дека магазинот погрешно ја протолкувал нејзината изјава, но тој настан ќе создаде контраверзии за славната двојка. Врската помеѓу Кобејн и Лав секогаш била предмет на медиумска атракција, но по излегувањето на оваа статија тие започнуваат да бидат прогонувани од страна на новинари од дневните таблоиди кои сакаат да дознаат дали малата Френсис е зависник од дрога по раѓањето. Локалната социјална служба на Лос Анџелес ги дава Кобејнови на суд, тврдејќи дека користењето на дрога ги прави неподобни родители. По наредба на судот две недели старата Френсис Бин Кобејн е одземена од нивно старателство и е предадена на Џејми, сестрата на Кортни, на неколку недели. Потоа двојката го задржува старателството, но морале редовно да даваат примероци од својата урина, како и да се согласат на редовни посети од страна на социјален работник. По неколкумесечна правна расправа, двојката добива целосно старателство над својата ќерка.
Калиум персулфат
Структура
Солите на натриум и калиум се многу слични. Во калиумовата сол, растојанието O-O е 1,495 Å. Индивидуалните сулфатни групи се тетраедарски, со три кратки S-O растојанија близу 1,43 и една долга S-O врска на 1,65 Å.
Логика
Неформална, формална и симболичка логика
Суштинскиот концепт на формата е централна точка на дискусија во разоткривањето на карактерот на логиката, која го усложнува фактот што зборот „формална“ во поимот „формална логика“ често се употребува на двосмислен начин. Следуваат неколку дефиниции за различните видови логики:
Математичка логика
Најсмелиот потфат за примена на логиката во математиката несомнено бил логицизмот измислен од страна на филозофите-логичари како Готлоб Фреге и Бертранд Расел: нивната замисла била дека математичките теории се логички тавтологии и ова требало ова да се покаже во програмата по пат на сведување на математиката на логика. Разните обиди за ова да се покаже пропаднале, од осакатувањето на Фрегевиот проект во неговата Grundgesetze од страна на Раселовиот парадокс, до поразот на Хилбертовиот програм од страна на Геделовите теореми за непотполноста.
Толеранција на невозможното
Кај логиката се поставува и прашањето дали треба да се толерира недоследноста. Тука релевантната логика и дијалетеизмот се најважните приоди, иако полето на интерес е различно: главното прашање кое постои кај класичната логика и некои од нејзините соперници како интуиционистичката логика е тоа што тие го почитуваат принципот на експлозија, што значи дека логиката пропаѓа доколку може да изведе контрадикција. Греам Прист, поборникот за дијалетеизмот, има аргументи во корист на парадоследност врз чудната основа дека тие всучност се, вистинити контрадикции (Priest 2004).
Дали логиката е емпириска?
Кој е епистемолошкиот статус на законите на логиката? Какви аргументи се соодветни за критикување на предложени логички принципи? Во еден влијателен предмет наречен Дали логиката е емпириска? заснован на предлог на В.В.О. Квин, Хилари Патнам аргументира дека во глобала фактите на исказната логика имаат сличен епистемолошки статус со фактите за физичкиот универзум, на пример како што законите на механиката или генералниот релативитет, и особено познавањата на физиката од квантната механика имаат докази во корист на напуштањето на некои добро познати принципи на класичната логика: ако сакаме да бидеме реалистични за фичичките феномени опишани од квантната физика, тогаш треба да го отфрлиме принципот на дистрибутивност, и да ја замениме класичната логика со квантна логика предложена од Гарет Биркхоф и Џон фон Нојман.
Друг предмет со исто име од Сер Мајкл Дамет аргументира дека Патнамовиот реализам го бара законот за дистрибутивност: дистрибутивност на логиката е од круцијално значење за увидите на еден реалистичар во начинот на кој тврдењата за светот се вистинити. На истиот начин, Дамет аргументирал, принципот на биваленција е нужен за истото. Вака, прашањето Дали логиката е емпириска? нормално води до фундаментална метафизичка расправија на тема реализам наспроти антиреализам.
Мајоран
Мајоранот или Origanum majorana е многугодишно растение и полугрмушка со вкус на сладок бор и цитрус. Се нарекува и сладок мајоран, јазлест мајоран и Majorana hortensis.
Срцева слабост
Дијастолична дисфункција
Дијастолична дисфункција е последица на процеси слични како што се кај систоличната дисфункција, особено причини кои предизвикуваат ремоделизација на срцето.
Кумштица
Географија и местоположба
Селото се наоѓа на околу шест километри југоисточно од градот Бер, на надморска височина од 35 метри. Сместено е на десниот брег на реката Бистрица, при нејзиното навлегување во Солунското Поле.
Стопанство
Земјиштето се наводнува од системот за наводнување на реката Бистрица и поради тоа дава високи приноси. Поради ова, во околината на селото е развиено земјоделството, со што се занимава населението. Главно произведува големи количества на памук, овошје и други земјоделски производи.
Ливадичко Езеро
Ливадичкото езеро (српски: Штрбачко језеро, албански: Xholi i Livadices) ледничко езеро и едно од 27-те на Шар Планина. Тоа е едно од поголемите и поубавите езера на планината.
Срцева слабост
Возраст
Срцева слабост во принцип значи дека срцевиот мускул е ослабнат и не функционира нормално. Срцевата слабост е прогресивна медицинска состојба. Како што слабее срцето, така знаците и симптоми стануваат сѐ по застапени. Срцевата слабост може да го опфати целото срце или пак само левата или десната страна. Во повеќето случаи, и двете страни се опфатени. HF може да се појави во сите возрасти во зависност од причината. Во принцип појавата на срцева слабос е право пропорционална со возраста.
Косара
Косара како тема во уметноста и во популарната култура
Косара се јавува како тема во бројни дела од областа на уметноста и популарната култура, како:
NGC 1062
Податоци од набљудување
Според морфолошката класификација на галаксиите, NGC 1062 е од видот *.
Свети Ксавериј (роман)
За романот
Книгата е посветена на грофот Вацлав од Кауниц, а пред почетокот на романот, авторот ставил два цитата. Едниот цитат е од неименуван германски филозоф и тој гласи: „Како што товарот на оној што го носи му е сè потежок колку што го носи подолго, така ќе се зголемуваат и страдањата на човештвото и свеста за човечката беда, додека конечно човештвото не ја сфати во болна тага целосната ништожност на својот труд.“ Вториот цитат е дел од обраќањето на Бакунин кон руската младина од 1896 година, во кое се вели: „Веќе не се грижете за науката во чие име сакаат да ве оковаат! Плодовите од оваа наука мораат да умрат со светот што ја застапува и ѝ служи, и на нејзино место ќе никне нова, разумна и жива наука...“
Конзул
Титулата Конзул се употребува за официјални претставници на владата на една земја на територијата на друга земја, вообичаено во функција на помагање и заштита на граѓаните од земјата на Конзулот, и за олеснување на економските односи и пријателството помеѓу народите на земјата кајшто е назначен и земјата која ја претставува. Ова го разликува конзулот од амбасадорот: додека амбасадорот е претставник на шефот на државата од земјата која го испраќа во земјата домаќин и е единствен и главно се грижи за дипломатските односи, конзули и конзулати може да има повеќе, на пример во поголемите градови, и се грижат за помош на сопствените и граѓаните на земјата домаќин за патувања, соработка, размена итн.
Почесен конзул
Институцијата почесен конзул своите корени ги има уште од дамнешни времиња. Некои автори, за современи почетоци на почесните конзули, ја посочуваат институцијата на грчките проксени, коишто за разлика од другите лица во трговските колонии на европските земји, имале јавна функција на заштита на своите граѓани. За разлика од редовните, односно кариерните конзули, почесниот конзул не е во служба на државата којашто го именува и не се наоѓа на платниот список на министерството за надворешни работи. Кариерниот конзул, задолжително е државјанин на земјата што го именува, додека почесниот конзул може да биде и државјанин на државата на приемот, па дури и државјанин на трета земја. Неговите функции се поограничени во однос на кариерните конзули, а тие обично се сведуваат на стопанска соработка, како и помош на државјаните на државата на именување. Во современата практика, институтот почесен конзул некои земји не го прифаќаат и поради тоа не пристапуваат кон именување на оваа категорија конзули. Ваквата практика произлегува од Виенската конвенција за козуларни односи, во која е нотирано дека секоја држава самостојно одлучува дали ќе именува и ќе го прифати институтот почесен конзул.
Макариј (појаснување)
Макариј  може да се однесува на:
Вонредна состојба
Вонредна состојба ― состојба во која власта во една држава е овластена да преземе дејства кои во нормални околности не би ѝ биле дозволени, а со цел да им овозможи безбедност и заштита на своите граѓани. Власта може да прогласи таква состојба за време на природна катастрофа, граѓански немири, вооружен конфликт, пандемија, епидемија или друг биосигурносен ризик. Во римското право ваквата состојба се нарекува „јустициум“; тоа бил начин со кој Римскиот Сенат можел да објави конечен декрет (senatus consultum ultimum) против кој не биле допуштени приговори, а помагал да се спасат животи за време на несогласувања.
Македонски јазик (мрежно место)
Содржина
Македонски јазик е збирка на дидактички материјали по македонски јазик и литература кои се поделени во четири поглавја и 30 потпоглавја:
Испит (филм)
Содржина
Белоти ги напаѓа другите и го зема пиштолот од чуварот кој дознава дека работи на отпечаток од прст и контролира со раката на чуварот за да работи со него. Белиот го присилува Кафениот да ја напушти просторијата. Следна е Русокосата, но таа ги гаси светлата кои се активираат со гласот, со што му дозволува на Црниот да го нападне Белиот. Кога се вклучуваат светлата Црниот е мртов од истрелот од пиштолот и Русокосата делумно ја напуштила собата (нејзиното стапало е сè уште на некој начин во просторијата) и е сè уште во игра. Потоа часовникот покажува нула. Белиот му кажува на Набљудувачот дека тој е најдобриот натпреварувач, но тој е дисквалификуван; се открива дека Глувиот претходно го поместил часовникот неколку минути нанапред и дека осумдесет минути сè уште не се завршени. Со само Русокосата останата, таа се сеќава дека Глувиот ги беше користел своите очила и парче од скршено стакло на листот хартија претходно, но сите го игнорираа. Земајќи ги фрлените очила, таа ги открива зборовите „Прашање 1“ кои се невидливо напишани на листот. Русокосата сфаќа дека Прашање 1 се мисли на еднинственото прашање кое им беше поставено - „Прашања?“, поставено од Набљудувачот пред да почне испитот и одговорот е „не“. Влегуваат Набљудувачот и Глувиот; се открива дека Глувиот е всушност Извршен директор на компанијата и измислител на лекот за Вирусот, којшто може да ги излече сите болни. Куршумот што го погоди Црниот  го содржи овој лек и тој се буди излечен. За лекот да биде објавен во јавноста, на компанијата и е потребен некој кој не само што ќе може да донесува тешки одлуки туку и некој кој исто така е внимателен, кое што Русокосата го докажа во текот на испитот. Русокосата го положува испитот и ја прифаќа својата нова работа.
Гоце Ангеличин Жура
Животопис
Починал во Охрид на 1 април 2019 година.
Примарна дејност
Гоце Ангеличин Жура ја применил својата стручна информираност во многу јавни настапи низ аудио-визуелните медиуми и печатот, како и со соработка на дигитални проекти, со што придонел за значително поголем интерес на пошироката јавност за вредностите на средновековната уметност. Свои стручно-научни трудови има презентирано на бројни научни собири во Македонија и во странство. Има објавено шеесетина труда во периодиката меѓу кои се и книгите :
Фритаја
Фритаја (слов. фритаја или фртаља) — традиционално јадење од Истра, кое се подготвува во Хрватска и Словенија. Често се прави во пролет кога има доста свеж зеленчук и други зачински растенија, како на пр. диви шпаргли, хмељ, домати, младо лукче, голица, кои се додаваат на јајца. Може да се приготвува и во тек на целата година, но со додавање на пршута, печурки, колбаси,со бело или црно вино. Количината на состојките се одредува произволно, односно по потребите.
NGC 2983
Откривање
Објектот е откриен на 10 март 1785 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Порше Кајен
Прва генерација (2003-2010)
Порше Кајен влегол на пазарот со мешани исчекувања. Меѓутоа, наскоро се покажало дека тоа е возило за перформанси меѓу СУВ и било пофалено за одличното ракување и моќните мотори. На почетокот се состоел од C8 Cayenne S и Cayenne Turbo.
Кајен ГТС
ГТС се напојува со 405 PS      4.8 L V8 и има спортска суспензија и 21 in   тркала. Тој е полесен од Кајен С и има аеродинамичен сет за телото. Порше Кајен ГТС има 100 км/ч    време од 5,7 секунди. Исто така се нуди и рачен пренос со шест брзини.
Широкобоцкаст кактус
Подвидови
Ботаничарите препознаваат два подвида на кактусот, кои се разликуваат во бројот на страничните боцки.
Еколошка ниша
Принцип на компетициско исклучување
Суштината на принципот на компетициско исклучување, познат и како принцип на Гаузе, се состои во тоа што секој вид има своја сопствена еколошка ниша. Два различни вида не можат да заземат иста еколошка ниша. Формулиран на ваков начин, принципот на Гаузе бил критикуван. На пример, еден од познатите противречности на овој принцип е „планктонскиот парадокс“. Сите видови на живи организми кои припаѓаат на планктонот живеат на мошне ограничен простор и употребуваат ресурси од еден тип (главно сончева енергија и морски минерални соединенија). Современиот пристап кон проблемот на разделување на еколошките ниши на неколку видови укажува на тоа дека во некои случаи два вида можат да споделат една еколошка ниша, а во некои случаи ова води кон изумирање на еден од видовите.
Куково (Берско)
Население
Во пописот од 1913 година селото било забележано со 629, во 1920 година со 622, во 1928 година со 792, од кои само 11 бегалци. Во 1940 година селото имало 1.075, во 1951 година 406, во 1961 година 500, во 1971 година 376, во 1981 година 256, а во 1991 година имало 231 жител. Причините за опаѓање на бројот на населението низ годините се должи на фактот што поголемиот дел од обработливите површини и шуматасе сопственост на велепоседници и на државата, како и тоа дека селото е планинско и попасивно од другите.
Во пописот спроведен во 2001 година, селото било попишано со 225 жители. Во најновиот спроведен попис од 2011 година во Грција, селото било забележано со 123 жители.
Нуркачи
Нуркачите се ред, широко распространети слатководни птици, од кои по некоја го посетува морето за време на преселбата во зима. Овој ред содржи само 1 фамилија, 6 рода, 22 вида.
Врски со фламингото
Неодамнешните молекуларни студии ја сугерираат врската меѓу фламингото и нуркачите,  а морфолошките докази ја поткрепуваат веродостојноста на оваа врска. Тие имаат најмалку 11 заеднички морфолошки црти кои ги нема кај другите птици. Повеќето од овие одлики првично биле идентификувани кај фламингото, но не и кај нуркачите. Фосилот на Палеолидисот може да се смета за еволутивна и еколошка врска меѓу фламингото и нуркачите.
Ендозом
Видови
Постојат три различни типа на ендозоми: рани ендозоми, доцни ендозоми и ендозоми за рециклирање. Тие се разликуваат според времето што е потребно за ендоцитозиранио материјал да стигне до нив и според одредени специфични маркери како што се Rab-белковините. Тие исто така имаат различна морфологија. По формирањето на ендоцитотски везикули и отстранувањето на обвивката (најчесто од клатрин), тие се насочуваат за соединување со раните ендозоми. Раните ендозоми потоа созреваат во доцни ендозоми пред да соединуваат со лизозомите.
Марија Елеонора од Бранденбург
Свршувачка
Во 1616 година, 22-годишниот Густавус Адолф од Шведска почнал да бара протестантска невеста. Од 1613 година тој се обидувал да добие дозвола од мајка му да се ожени со благородничката Еба Брахе, но тоа не му било дозволено и морал да се откаже од своите желби да се ожени со неа, иако продолжил да биде вљубен во неа. Добил извештаи со најласкави описи за физичките и менталните квалитети на прекрасната 17-годишна принцеза Марија Елеонора. Изборникот Џон Сигизмунд бил наклонет кон шведскиот крал, но тој станал многу изнемоштен по апоплектичен мозочен удар во есента 1617 година. Неговата решителна пруска сопруга покажала силно несакање за овој шведски додворувач, бидејќи Прусија била полски феуд, а полскиот крал Сигизмунд III Васа сè уште негодувал за неговата загуба на Шведска на таткото на Густавус Адолф, Чарлс IX.
Раѓање на Кристина
Со обновувањето на војната со Полска, Густав Адолф повторно морал да ја напушти сопругата. Веројатно таа им отстапила место на депресијата и тагата, како што знаеме дека направила во 1627 година, и веројатно поради оваа причина кралот и дозволил на неговата кралица да му се придружи во Ливонија откако Полјаците биле поразени во јануари 1626 година. До април, Марија Елеонора открила дека е повторно бремена. Овој пат не се ризикувало и астролозите предвидоле раѓање на син и наследник. За време на затишје во војната, Густав Адолф побрзал да се врати во Стокхолм за да го чека доаѓањето на бебето. Породувањето било тешко. На 7 декември се родило бебе со руно ( лануго ), кое го обвило од главата до колената, оставајќи го само лицето, рацете и долниот дел од нозете слободни. Покрај тоа, имало голем нос и било покриено со коса. Така, се претпоставувало дека бебето е машко, и така му било кажано на кралот. Од подетален увид, сепак, било утврдено дека бебето е женско. Полусестрата на Густавус Адолф, Кетрин, го известила дека детето е девојче. Таа „го носела бебето во раце кај кралот во состојба тој да го види и самиот да знае и да сфати што не се осмелила да му каже“. Густавус Адолф забележал: „Таа ќе биде паметна, бидејќи нè прими сите нас“. Неговото разочарување не траело долго, па решил таа да се вика Кристина по неговата мајка. Тој дал наредба да се објави раѓањето со сета свеченост што вообичаено се дава при доаѓањето на машкиот наследник. Се чини дека ова укажува дека Густав Адолф, на 33-годишна возраст, имал мала надеж дека ќе има други деца. Здравствената состојба на Марија Елеонора се чини дека е најверојатното објаснување за ова. Нејзините подоцнежни портрети и постапки, сепак, не покажуваат дека таа била физички кревка.
Густав Адолф бил посветен на својата ќерка и се обидел да ја воспита Кристина како момче. На двегодишна возраст, таа плескала со рацете и се смеела од радост кога големите топови на замокот Калмар го издигнале кралскиот поздрав. Потоа, Густав Адолф често ја земал својата ќерка со себе на воени прегледи. Марија Елеонора покажала малку наклонетост кон својата ќерка и не и било дозволено никакво влијание во воспитувањето на Кристина. Принцезата била чувана на полусестрата на Густавус Адолф, Кетрин и канцеларот Аксел Оксенстиерна.
Во 1630 година Густав Адолф заклучил дека хабсбуршките дизајни за балтичка надмоќ го загрозуваат самото постоење на Шведска, а исто така и нејзината религиозна слобода. Пред да замине за да се приклучи на Триесетгодишната војна, тој разговарал за можна регентност со членовите на владата и им признал дека неговата сопруга е „мизерна жена“. И покрај тоа, Густав Адолф не можел да се натера да предложи регентски совет во кој нејзиното име не се појавувало. На Аксел Оксенстиерна, тој му признал: „Ако нешто ми се случи, моето семејство ќе го заслужи твоето сожалување [..], мајката без здрав разум, ќерката малолетна - безнадежна, ако владеат, и опасна, ако другите дојдат во владее над нив“.
Врска со кралицата Кристина
Во 1636 година, Марија Елеонора била однесена во замокот Грипхолм и официјално ги изгубила родителските права на својата ќерка, бидејќи на моменти била целосно безумна. Во 1639 година било пресретнато писмо напишано од неа и наменето за главниот непријател на Шведска, данскиот крал Кристијан IV. По поканата, Марија Елеонора се појавила на судот на нејзината ќерка во поплава од солзи во летото 1640 година. Кралицата Кристина, 13 години, се расправала со нејзината мајка и ја одвратила да живее во Никопинг во близина на Данска. Потоа, Марија Елеонора се вратила во Грипхолм. За да преземе еден од нејзините периодични постови, таа се повлекла во самото место на својот стан, придружувана од само една нејзина дама во чекање, Ана Софија фон Булов. Марија Елеонора редовно и пишувала на својата ќерка Кристина. Таа и нејзиниот германски двор сакале да го напуштат својот егзил во замокот Грипхолм. Кристина тактично одговорила, знаејќи дека Советот нема да и дозволи на мајката кралица никакво отсуство. На крајот нејзината мајка побарала целосно да ја напушти Шведска. Кристина ја поканила во Стокхолм, обидувајќи се да ја убеди да остане во земјата. Во текот на ноќта двете дами се спуштија од прозорецот и со чамец ги префрлија на другата страна на блиското езеро, каде што ги чекала кочија. Тие се возеле до Никопинг, каде што се качиле на дански брод. Кралот Кристијан IV имал намера бродот да ја однесе дома во Бранденбург, но таа го убедила капетанот да ја донесе во Данска. Таа била добро примена од данскиот крал, но Марија Елеонора сакала да си оди дома во Бранденбург. Тамошниот изборен принц побарал финансиска компензација од Шведска, каде напротив Советот очекувало да ја повлече нејзината апанажа како и имотите. Конечно, тинејџерката Кристина успеала да договори одредена алиментација за нејзината мајка, додавајќи на тоа од сопствената чанта. Во Данска, Марија Елеонора му станала гостинка на кралот Кристијан IV. Изборникот Џорџ Вилијам одбил да ја прими својата сестра во Бранденбург, па Марија Елеонора морала да почека до неговата смрт во декември истата година пред нејзиниот внук да и дозволи да го посети Бранденбург. Сепак, новиот избирач инсистирал на тоа дека Шведска треба да обезбеди за одржување на неговата тетка. Таа добивала мала пензија од 30.000 ЕКУ годишно. По некое време Марија Елеонора изненадувачки почнала да копнее по Шведска, а во 1648 година се вратила. Кралицата Кристина отишла да го пречека бродот на нејзината мајка. Невремето го одложило и младата кралица спиела на отворено две ноќи и добила треска, која ја држела во кревет неколку дена. Во октомври 1650 година, Марија Елеонора присуствувала на одложената церемонија на крунисување на нејзината ќерка. Тогаш Кристина ѝ го купила новоподигнатиот замок Макалос („Неспоредлив“), блиску до кралскиот замок во Стокхолм. Ќе бил енормно скапо, но Кристина никогаш не плати. Наместо тоа, таа го предала назад во 1652 година.
VH1
Каналот првично бил замислен со цел да го постигне успехот на сестринскиот канал MTV со емитирање музички видеа, но наменети за повозрасна публика од онаа на MTV. Фокусот требал да се стави на полеснa популарна музика. Слично на MTV, и VH1 на крајот сепак од музички видеа се преориентира на риеилити програми, со фокусирање на славни личности и музички ѕвезди, наменета за женска целна публика.
Формат и VJs (1985-89)
VH1 во раните денови емитувал програма насловена "Нови Визии", серија на студиски настапи на smooth jazz, класични и new-age бендови и изведувачи, вклучувајќи ги Спирогира, Енди Нарел, Марк Ишам, Филип Глас, и Џани. На почеток програмата ја воделе повеќе различни музичари, но на крајот музичарот и кант-авторот Бен Сидран станал постојан водител.
Метал, алтернативен рок, латино, рап
Во доцните 1990-ти години, VH1 продолжил со трендот на разновидни музички правци, со емисии посветени на алтернативниот рок и метал. Меѓу нив се најдоа и: Red Hot Chili Peppers, Foo Fighters, Stone Temple Pilots, Metallica и други.
Најголемите
Серијалот насловен "Најголемите" е стара идеја на топ листи, но овојпат VH1 ги прави тематски. Најпознати се: "100-те најголеми бендови на рок-музиката", "50-те најсекси видео моменти", "100 најдобри песни во последниве 25 години" и др. Во декември 2009 година, истиот серијал продолжил со "100 најшокантни музички моменти".
Celebreality
Серијалот траел до 2010, со завршното шоу на Џесика Симпсон.
Сегашност (2013 година–денес)
Од 2014 година, VH1 се фокусира на афроамериканските музичари.
Жаби (комедија)
Кратка содржина
Но, бидејќи поетскиот двобој завршува без победник, Дионис поставува политичко прашање (што е тоа што ќе ја спаси Атина?) за кое двајцата поети треба да го дадат своето мислење. Тука Есхил преовладува и Дионис одлучува да го земе него назад во светот на живите и покрај тоа што неговиот првичен план е да го земе Еврипид. Пред да замине, Есхил објавува дека Софокле, а не Еврипид, треба да го заземе неговото место на масата во Адот.
Композиција и структура на комедијата
Потоа следи вовед во поетскиот натпревар – агонот чиј судија ќе биде Дионис.
Прелом (минералогија)
Груб прелом
Грубиот прелом (или запчест прелом) е остар, нерамен и неправилен. Може да се забележи при растргнување на металите, а особено често кај самородните метали како бакарот и среброто.
Трајко Дурчовски
Трајко Дурчовски — македонски уметник и поет.
Германски универзитет во Каиро
Надворешна перцепција
По повод 15-годишниот јубилеј, Германската академска служба за размена ја признава ГУЦ како "извонреден пример" за транснационално образование и како еден од "најголемите и најпрестижните универзитети во регионот". ГУЦ се залага за "Транснационално образование, направено во Германија", кое успешно воспостави независен партнерски пристап низ целиот свет, од кој двете страни имаат корист. " Информативната служба на ИДУ објави ГУК се смета за надвор од Египет како модел и најголемиот универзитетски проект,кој беше реализиран со учество на Германија.
Кицо Аврамоски
Кицо Ристов Аврамоски ( во —  во ) — македонски партизан, борец за слобода на Македонија и учесник во НОВ.
Животопис
Произлегувал од селско семејство кое претежно се занимавало со земјоделие. Работел како работник на повеќе места. Бидејќи неговото село било под окупација на фашистичка Бугарија, бил мобилизиран во бугарската војска во текот на 1943 година. При едно негово отсуство, тој повеќе не се вратил во окупаторската војска, туку заминал во партизани во Крушевскиот партизански одред, а потоа бил во Петтата македонска народноослободителна бригада. Во борбата кај селото Мажучиште - Прилепско бил тешко ранет и од добиените рани умрел во октомври 1944 година.
Пливање на светското првенство во водени спортови 2011 – 200м мешано во женска конкуренција
Рекорди
Пред натпреварувањата, светските и шампионатските рекордибеа следниве:
Бистабилно коло
Историја
Првиот електронски флип-флоп го измислиле Вилијам Еклес и Френк Џордан во 1919 година. Во почетокот бил нарекува Еклес-Џорданово коло и се состоело од два активни елементи (електронски цевки). Името флип-флоп го добил подоцна по звукот кој се добивал на звучник приклучен на еден од спрегнатите засилувачи во текот на процесот на овозможување во колото.
NGC 1064
Други поделби
Проучување на NGC 1064 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 10249. Во рамките на атласот на длабокото небо, Уранометрија 2000.00, објектот припаѓа на групата означена со бројот 265; додека во Каталогот на основни ѕвезди (GSC) е групиран под бројот 5285. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 886.
Густафсонов закон
Изведување на Густафсоновиот закон
(a + b)
Голдберг (Мекленбург)
Голдберг (Goldberg) — град во округот Лудвигслуст-Пархим, во сојузната покраина Мекленбург-Западна Померанија, Германија. Се наоѓа 24 километри североисточно од Пархим и 46 километри источно од Шверин. Градот претставува административно седиште на општинската заедница Голдберг-Милдениц.
Алто Парана (департман)
Алто Парана, или во превод Горна Парана, е департман во Парагвај. Департманот се наоѓа во Источен Парагвај и главен град на истиот е Сјудад дел Есте. Департманот забележал голем развој во последните 50 години, а развојот се должи на економскиот подем на градот Сјудад дел Есте.
Трилер (жанр)
Дефиниција за трилерот
Целта на трилерите е да го задржат вниманието на гледачите и да бидат на работ од своите седишта. Главниот лик во овие филмови се соочува со проблем – бегство, мисија или митсерија. Без разлика од кој поджанр е трилерот, тој ја истакнува опасноста со која се соочува главниот лик. Тензијата со главниот проблем се гради до крајот на филмот и води до високо стресна точка на кулминација. Прикривањето на важните информации за гледачот, борбата и прогонувачките сцени се најчестите методи во сите поджанрови на трилерот, сепак секој пожанр си има свои уникатни одлики и методи. Трилерот дава нагол излив на емоции, возбуда, чувство на напнатост и восхитеност кое го води раскажувањето, понекогаш дискретно со кулминации и затишја, понекогаш возбудува со истрајна, вртоломна брзина. Во овој жанр целта е да ја пренесе приказната со постојана тензија, изненадување и постојано чувство на неизбежна несреќа. Ги држи гледачите во неизвесност „ на работ од нивните седишта “ како што дејството се развива до точката на кулминација. Трилерите знаат да бидат со брз ритам, психолошки и застрашувачки, мистериозни и повремено вклучуваат поголема мера на злоба како што се шпионажа, тероризам и завера. Трилерите може да се дефинираат според првото чувство што го изнудуваат: застрашувачка возбуда. На кратко, ако возбудува тоа е трилер. Како што објаснува воведот на важна антологија: „ ... Трилерите даваат богата литературна гозба. Има секакви видови. Правен трилер, шпионски трилер, акционо – авантуристички трилер, медицински трилер, полициски трилер, романтичен трилер, историски трилер, политички трилер, религиозен трилер, ултрамодерен трилер, воен трилер. Листата продолжува со новите промени кои постојано се откриваат. Всушност оваа отвореност за проширување е една од најистрајните одлики на жанрот. Но, тоа што им дава заеднички терен на многубројните трилери е интензитетот на чувства којшто го создаваат, особено оние на вознемиреност и восхитеност, возбуда и останување без здив, сите создадени да ги произведат сите важни возбудувања. Според дефиниција, ако трилерот не возбудува – не си ја врши добро работата. “ Писателот Владимир Нобоков на своите предавања на Универзитетот „Корнел“ рече: „ Во Англо – Саксонски трилер негативецот најчесто е казнет и силниот тивок маж најчесто ја победува слабата зборлива девојка, но во западните земји нема владин закон да се забрани приказната која што не се согласува со традицијата, така да секогаш се надеваме дека злобниот, но романтичен човек ќе избега неказнет и дека конечно доброто, но глупаво момче ќе биде укорено од мрачната хероина. “ Теми и карактери Најчести методи и теми во криминалните трилери се: откуп, ропство, грабеж, одмазда, киднапирање. Во мистериозните трилери најчести се истражувањето и детективската техника. Вообичаени елементи во психолошките трилери се: игра со умот, психолошки теми, скришно следење, затвор и опседнатост. Елементи како што се: дополнителни теории, лажни обвинувања и параноја се вообичаени во параноичните трилери. Закани до сите држави, шпиони, завери, атентати и електронски надзор се вообичаени во шпионските трилери.
Вулсторп крај Колстерворт
Вулсторп крај Колстерворт се наоѓа 170 км северно од Лондон, а 1 км западно од магистралата А1 (Една од главните северно-јужни магистрали во Велика Британија. Автопатот минува крај местото, кое самото се развило крај Големиот Северен Пат (Great North Road). Селцето се наоѓа 3-4 км од границата со грофовијата Лестершир, а 6 км од границата со Ратленд.
Расоманик
Историја
Неговите жители уште од постаро време биле Грци.
Филипа Англиска
Кралицата и Регентот
За време на аџилакот на кралот Ерик од 1423 до мај 1425 година, кралицата Филипа служела како регент на трите кралства од Копенхаген. За време на кој, во есента 1424 година, таа го решила спорот со Ханзата со воспоставување нова конвенција во врска со валидноста на системот на монети, што тие го посакувале. За време на нејзината регентност, таа го повикала и Шведскиот совет на имотите во Стокхолм во пролетта 1425 година.
Во пролетта 1426 година, Филипа била испратена во Шведска од Ерик каде што го повикала шведскиот совет во Вадстена и успеала да обезбеди поддршка и средства за Дано-Ханзеатската војна (1426–35) и покрај шведското противење на оваа војна. Во јануари 1427 година, кога војната одела на погрешен пат за Ерик, таа го повикала шведскиот совет во Никопинг, каде повторно успеала да обезбеди шведска поддршка за Ерик во неговата војна. На оваа посета, таа, исто така, стекнала дополнителни шведски имоти за да ја поддржи нејзината иднина во Шведска, каде што очигледно планирала да се пензионира како вдовица.
Небојша Илиќ (кошаркар)
Црвена ѕвезда
Следувала сезоната 1992/93, најдобра во кариерата на Небојша Илиќ. Бил МВП и најдобар стрелец на југословенското првенство со 30,6 поени во лигата (1041 поен, 34 натпревари). Тој ги поставил споменатите рекорди од 71 поен во првенствената игра и 42 во Купот на Југославија. Тој имал и 50 постигнати поени во победата од 112:102 против ОКК Београд, а по долго време Звезда од првата позиција се пласирала во плеј-офот. Црвено-белите го совладале Партизан со 3:2 во победи во финалната серија и по 21 година стигналле до шампионската титула, а Илиќ бил најдобар стрелец во плеј-офот со 25,4 поени и најдобар стрелец во финалната серија со 23,8 поени по натпревар. Навивачите се потсетиле на неговиот интересен начин на изведување слободни фрлања во мајсторскиот финиш против Партизан, како и на танцот во центарот на теренот, по што следело големо славје со навивачите на теренот во димна завеса предизвикана од бакел во преполната сала „Пионир“.
Касерес
Кариерата ја продолжил во шпанскиот Касерес во сезоната 1993/94. Тој одиграл одлично и бил трет стрелец во АЦБ лигата по вкупни поени (615 на 28 натпревари), зад легендарните Оскар Шмит од Ваљадолид и Мајкл Смит од редовите на Памеса. Бил четврти во просек со 22 поени по натпревар. Играл и на врвно ниво во плеј-офот и бил лидер на тимот на Касерес со просек од 21,8 поени по меч. Не успеал да повтори толку добри игри следната сезона. На 23 натпревар постигнал 244 поени.
Бикебург
Историја
Некогаш, Бикебург бил главен град на малото кнежевство Шаумбург-Липе. Куќите започнале да се градат околу замокот околу 1365 година и биле заштитени од градски бедеми во век. Во век бил поврзан со железницата Минден-Хановер и во негоа се наоѓала синагога. Поетот Јохан Готфрид Хердер бил проповедник во замокот од 1771 до 1776 година.
Тавжље
Тавжље (словенечки: Tavžlje) — населба во Општина Церкница во западна Словенија. Областа е дел од историскиот регион Нотрањска. Населбата сега е вклучена во Приморско-нотрањскиот статистички регион.
Ненад Стојановски
Животопис
Починал ненадејно на 14 јули 1998 година во Скопје.
Добертин
Добертин (Dobbertin) — општина во округот Лудвигслуст-Пархим, во Мекленбург-Западна Померанија, Германија.
Нојкелн
Нојкелн — осмо административна област во Берлин. Таа се наоѓа во јужниот дел на градот. Името го носи името на населбата на север од областа.
NGC 2985
NGC 2985 — спирална галаксија во соѕвездието Голема Мечка, заведена во Новиот општ каталог на длабоконебесни тела.
Сибиу
Сибиу е еден од културните центри на Романија, каде со векови се мешаат влијанијата на Германците ( Саксонците ), Романците и Унгарците. Поради своето вредно културно наследство, градот бил европска престолнина на културата во 2007 година.
Србите во Сибиу
За време на Банатското востание против Турците во 1594 година, српските водачи: Бан Сава, војводата Велимировиќ и епископот Теодор Тивадаровиќ го повикале на помош трансилванскиот принц Зигмунд Батори. Принцот не можел воено да одговори, но по распадот на востанието примил српски бегалци од Банат. Некои од нив се населиле во Јенопоље, каде што имало многу Срби од 15 век, а други продолжиле кон Ердељ. Во Трансилванија, тие масовно се населиле во Сибиу, Белград ( Алба Јулија ), Понград, Рајсдерфел, Сас Пијано, Велики и Мали Чергод, Орестеја и други помали места. За време на владиката Теодор, таму била основана таканаречената Српска православна епископија. Белград во Сибиу. Во 1537 година, по смртта на романскиот епископ од Трансилванија, и таа епархија потпаднала под јурисдикција на српската. Српската епископија била издигната во архиепископија, а во Ердељска Бистрица била формирана нова српска. Србите биле доминантни во Трансилванија како православни епископи до 1700 година, кога Романците биле преведени во унијата од архиепископот Фанариот Атанасиј Гркот. Во 1735 година, српскиот митрополит Виќентије дал привилегии (секаде каде што имало Срби) да се читале во Сибиу и другите трансилвански градови (доделени од Српската православна црква). Тој сакал предадениот православен народ во Романија и Србите да се врателе во православието преку српската власт. Епископот Никанор од Круседол бил испратен во 1735 година да им помогнел на романските православни во Брашов. По одредена наредба на властите, епископот Никанор Мелентијевиќ истата година морал да го напушти Брашов (центарот на романското православие) и да се преселел во Сибиу. Оттаму испратил Послание до верниците, во одбрана на Православието. Во Сибиу седеле српски православни епископи: Софроније Кириловиќ (1770-1774), Гидеон Ничитиќ (1784-1788), Герасим Адамовиќ (1789-1796).
Географија на Авганистан
Клима
Летната жештина е силна во сливот на Систан, Џалалабад и Туркестан. Ветрот симум се случува во провинцијата Кандахар во текот на летото. Топлата сезона е поинтензивна од честите бури од прашина и силни ветрови; додека голите карпести гребени што поминуваат низ земјата, апсорбираат топлина дење и ја зрачат ноќе, ги прават летните ноќи најугнетни. Во Кабул топлината повремено се променува од студени ветрови од Хиндукуш, а ноќите се обично свежи. Во Кандахар снегот ретко паѓа на рамнините или пониските ридови; кога ќе се стопи, се топи одеднаш.
Реки и езера
Реката Кабул, која е долга 515 километри, е витален извор на вода на планините Баба и за самиот Кабул низ кои тече. Кабул и неговите притоки се едни од ретките во Авганистан кои на крајот стигнуваат до морето, бидејќи се влева на исток во реката Инд во Пакистан.
Цветак зановетак (албум)
„Цветак зановетак“ е првиот музички албум на српската пејачка Светлана Ражнатовиќ - Цеца, тогаш Величкович. Албумот е издаден во 1988 година.
Капсохор (Берско)
Стопанство
Основни производи на селото биле памук, шеќерна репка, а се произведувало грав, детелина и овошје. Дел од населението се занимавал и со краварство.
Сандиегов кактус
Опис
Кактусот е сферичен и скоро цилиндричен. Овој кактус повеќе расте во ширина одошто висина, па така висината изнесува до 30 см. Телото е светлозелено, составено од неколку ребренца кои се прекриени со боцки. Боцките се црвенкасти кога се млади, а подоцна затемнуваат или засивуваат. Кактусот има жолти цветови. Плодот е црвен или жолт. Латинското име означува „ферокактус кој зазеленува“.
Радин
Радин — село во Егејска Македонија, Република Грција.
Cividini
Cividini (изговорено: Чивидини) е италијанска модна куќа позната по производство на луксузна трикотажа од кашмир, основана во 1988 година од идејата на Пјеро Чивидини и неговата сопруга Миријам Чивидини.
NGC 1065
Објектот бил предмет и на други истражувања, па освен како NGC 1065 се споменува и како MCG -3-7-59, NPM1G -15.0142.
Откривање
Објектот е откриен на 29 септември 1886 година од страна на Луис Свифт, со помош на рефрактор, чијашто леќа имала пречник од 16 см.
Рузмарин
Корисни својства
Рузмаринот е древен симбол на мудроста и со векови се употребувал за јакнење на мозочните функции. Тој содржи корнозинска киселина (СА), силен антиоксиданс што го неутрализира дејството на слободните радикали, така што помага во превенцијата на појава на мозочен удар и невродегенерација, а делува превентивно и кај Алцхајмеровата болест.
Бело Езеро (Шар Планина)
Одлики
Вкупниот обем му изнесува 540 метри и има елипсовидна форма. Има површина од 18.000 м². Се наоѓа на карпест басен, кој е опколен со прекрасни пасишта. Во езерото се влеваат неколку потоци и на самиот брег има многу извори, некои постојани, некои повремени. Еден поток се одлева и се влева во Боговињска Река. Езерото е постојано, не пресушува. Водата е кристално чиста.
Кукасто-боцкаст кактус
Распространетост
Кактусот го има во Чиваванската пустина во северозападно Мексико, но и во Ново Мексико и југозападен Тексас во САД.
Ноќен лилјак
Должина на опашката: 4,0-5,3 см
Мерзебург-Кверфурт
Историја
Округот бил создаден во 1994 со спојување на претходните окрузи Мерзебург и Кверфурт.
Роберт де Ниро
Ран живот
Роберт де Ниро е роден во Њујорк, син е на Вирџинија Адмирал, сликарка, и Роберт де Ниро постариот, абстрактно експресионистички сликар и вајар. Таткото на Де Ниро имаше италијанско и ирско потекло, а неговта мајка водеше потекло од Англија, Германија, Франција и Холандија. Неговите италијански прабаба и прадедо Џовани Ди Ниро (оригиналното презиме беше Ди Ниро а не Де Ниро) и Анџелина Меркурио, емигрираа од Ферацано, во провинцијата Кампобасо, Молизе, а неговата баба од таткова страна Хелен О’Рајли, беше внука на Едвард О’Рајли, имигрант од Ирска.
Подоцнежна филмска работа
Во 2004 година, Де Ниро го позајми гласот за Дон Лино, негативецот во анимираниот филм, „Приказна за ајкулата“, заедно соВил Смит. Исто така, повторно ја играше улогата на Џек Бернс во „Запознај ги Фокерови“, а играше и во „Ѕвезден прав“. Сите филмови имаа успех на бокс-офисот, но добија измешани критики. На промоцијата на Приказна за Ајкулата, Де Ниро рече дека тоа било неговото прво искуство со позајмување на глас, за кое рече дека било прекрасно.
Личен живот
Во 2003 година на Де Ниро му беше откриен рак на простатата, иако потполно се опорави. Де Ниро требаше да добие италијанско државјанство на Филмскиот Фестивал во Венеција во 2004 година. Сепак, Синовите на Италија протестираа со италијанскиот Премиер Силвио Берлускони, велејќи дека Де Ниро го уништил имиџот на Италијанците и Итало-Американците, често играјќи ги нив во криминални улоги. Министерот за Култура на италија, Џулијано Урбани ги одби приговорите, а церемонијата се презакажа за октомври во Рим. Повторно се појавија контроверзии кога Де Ниро двапати по ред не се појави на закажаниот термин во медиумите тој месец во Италија, за што Де Ниро ги обвини „сериозните проблеми со комуникацијата“ кои не беа „соодветно средени“ на крајот велејќи, „Последното нешто што сакам е да навредам некого. Јас ја сакам Италија“. Државјанството му беше доделено на 21 октомври 2006 година, за време на финалето на Римскиот Филмски Фестивал. Де Ниро е регистриран во избирачката област Молизе, италијанската татковина на неговите прабаба и прадедо. Де Ниро е поддржувач на Демократската партија,а гласно го поддржа Ал Гор на Претседателските Избори во 2000 година. Де Ниро јавно го поддржа Џон Кери на Претседателските Избори во 2004 година. Во 1998 година тој лобираше против отповикување на Претседателот Бил Клинтон. Де Ниро исто така беше раскажувач на 9/11, документарен филм за нападите од 11 септември,2001 година, прикажана на Си-Би-Ес а центрирана на снимките направени од Џулс и Гидеон Нодет, кои се фокусираа на улогата на пожарникарите по нападот. За време на промоцијата на својот филм Добриот Пастир со Мет Дејмон на 8 декември 2006 година, Де Ниро беше запрашан кој би сакал да го види како Претседател на САД. Де Ниро одговори: „Па, има двајца: Хилари Клинтон и Обама“. На 4 февруари 2008 година, Де Ниро го поддржа Обама на митинг во Изод Центарот во Њу Џерси пред Супер Вторникот.
ФК Базел
Својте домашни натпревари Базел ги игра на Сент Јакоб Парк, кој има капацитет од 37.500 места.
Периодот околу крајот на векот
Една година подоцна, Базел го дал првиот играч од клубот во репрезентацијата. Тоа бил голманот.
2002-денес; Доминација во Швајцарија и пробив на Европската сцена
На 7 декември 2011, во последното коло од групната фаза на Лигата на шампионите, Базел успеал да го победи Манчестер Јунајтед со 2-1, завршувајќи на второ место за сметка на Црвените ѓаволи, позиција која му донесе историска квалификација во нокаут фазата; таму швајцарскиот тим бил елиминиран од Баерн Минхен со вкупни 1-7.
Сферно огледало
Добивање на ликови во огледала
Врската меќу растојаниетo p, од предметот AB, до темето T, нормалното растојание l, на ликот A1B1 од темето и жаришно растојание f, се изразува со равенката:
ФК Базел
Соперништва
Најголеми соперници
Црква „Св. Петар и Павле“ - Тушилово
Црквата е гробишен и парохиски храм на селото, изграден во втората половина на XIX век. Претставува трикорабна базилика типична за македонските цркви од своето време. Има затворен трем и галерија на западната страна. Има внатрешни димензии од 13,70 × 9,85 м. Апсидата на исток е полукружна, а во северозападниот дел има камбанарија. Има влезови од запад и југ со сводести камени рамки и фрески на покровителите Петар и Павле над нив. Внатрешноста на црквата е битно променета со подноцнежни интервензии. Од дрвените украси останале само иконостасот и амвонот. Таваните се дрвени. Во храмот има икони од зоградот Димитар Вангелов од Петрово.
Fallen (албум)
Теми на песните
Ејми Ли во интервју за Australia MTV's The Lair, кажала дека таа никогаш не пишувала заедно со Бен; таа секогаш почнувала сама, а потоа му ги презентирала своите идеи на Бен и ја правеле музиката. Инспирација за повеќето од песните во албумот се чувствата на Ејми.
„Haunted“ е заснована на приказна која претходно ја напишал Бен Муди и служела како инспирација за Ејми Ли да го напише текстот на песната. Приказната е за мало девојче кое е заробено во дворец кој целосно се распаѓа. Приказната е пратена од Муди на EvBoard.com.
Муарем Кочиу
Со пишување почнал на рана возраст. Првиот негов роман, иако подготвен за печат, не бил објавен од нејасни причини. Истата судбина ја доживуваат и другите негови дела, кои се одрекувани поради неконформистичкиот стил на авторот.
Предраг Бубало
Раните години и образованието
Роден е на 14 октомври 1954 година во Владичин Хан, СР Србија, СФР Југославија. Дипломирал на Правниот факултет на Универзитетот во Нови Сад, а подоцна докторирал на истата институција.
Црква „Св. Архангели“ - Геракарци
Свети Архангели (Αρχαγγέλων Μιχαήλ & Γαβριήλ) — црква во селото Геракарци, Ениџевардарско, Егејска Македонија. Влегува во состав на Гуменџиско-бојмичко-ругуновската епархија на Цариградската патријаршија.
Кримска Народна Република
Болшевички државен удар
Болшевиците накратко ја формирале Советската Социјалистичка Република Таурида на територијата на Крим на почетокот на 1918 година, пред да биде отстапена на силите на Украинската Народна Република и Германското Царство. Некои претставници на Националната владакои успеале да го избегнат теророт на болшевиците, побарале политички азил во Киев и побарале воена помош од украинската армија, како и од Централните сили.
Сметачко памтење
Одлики и улога на компјутерска меморија
Во рамките на целиот КС се употребуваат различни типови меморија. На пример во контролната единица постојат регистри што претставуваат RАМ мемории, додека микро програмите си реализирани преку ROM меморија. Аритметичко-логичката единица користи RОМ шеми за реализација на брза аритметика и заокружување. Кеш меморијата и главната меморија се реализирани како RAM меморија.
RОM мемориите се обично поевтини и побрзи од RАМ мемориите, за разлика од SАМ мемориите што се најбавни и најскапи. Користењето на мемориите во различни делови на КС ја градат мемориската хиерархија од регистри, преку кеш и примарната меморија до секундарна меморија.